Eldrid Johansen

Eldrid Johansen (født 4. mars 1973 i Oslo) er en norsk sanger, barnebokforfatter og religionshistoriker.


== Utdannelse og bakgrunn ==
Hun har skuespillerutdanning fra Bårdar Akademiet, og er cand.philol. fra Universitetet i Oslo 2000 med en avhandling om den gammelegyptiske gudinnen Nephtys.  Nephthys, gudinnen i skyggen.
Hun har vært sangpedagog, kordirigent og jobber i tillegg til å skrive barnebøker som frilans sanger, syngende skuespiller og fra 2016 som litteraturprodusent i Den kulturelle skolesekken i Akershus fylke, senere Viken fylke. 


== Forfatterskap ==
Eldrid debuterte med barneboka Sara vil bli stjerne (2005) i Damms leseløveserie, og har senere skrevet mange bøker.  Charliblogg (2012) var hennes første ungdomsroman. Skriv genialt, det fullstendig rå skriveboka for kommende stjerneforfattere, skrev hun sammen med sin ektemann Steffen R. M. Sørum og illustratør Ingrid dos Santos. Skriv genialt! ble nominert til Brageprisen i kategorien sakprosa for barn og ungdom i 2016. For "Skriv genialt!" ble de tildelt Kulturdepartementets fagbokpris for beste sakprosabok for barn og unge utgitt i 2016. Faraos forbannelse ble nominert til Arks barnebokpris. Girlskate vant "Årets bok" i Rogaland i 2020.
Sammen med Saphinaz Amal Naguib redigerte Eldrid Johansen Den egyptiske dødeboken, og tekster om livets vei (2001). Hun har også redigert Hilsen fra Lykkelandet, 60- og 70-tallets Norge på postkort, (2006), sammen med Steffen Sørum. I 2010 skrev hun MEG OGSÅ, bok for barn og ungdom som opplever sykdom i familien, sammen med designer og illustratør Tone Bergan, utgitt av Oslo universitetssykehus og senere Universitetsforlaget.
Eldrid Johansen er en etterspurt formidler og reiser ofte på skolebesøk med ulike bokopplegg, skrivekurs og konsertforestillinger i regi av Den kulturelle skolesekken.


== Skating ==
Midt i førtiårene begynte Johansen å skate. Hun ble norgesmester i VERT-skateboarding, som eneste deltager i klassen kvinner over 18 år i 2019. I 2020 fikk hun sølv i VERT-NM og bronse i bowl-NM. I 2021 fikk hun bronse i VERT-NM. For å motivere fremme jenter til å starte med skating opprettet hun organisasjonen og nettstedet Girlskate.no sammen med Steffen Sørum og Ingrid dos Santos. I tillegg til å ha knyttet til seg et skatecrew bestående av talentfulle, unge jenter, holder de skatekurs.


== Bibliografi ==
2001: Den egyptiske dødeboken og tekster om livets vei (sakprosa), De norske Bokklubbene – medredaktør
2002: Den gammelegyptiske dødslitteraturen (artikler), Vinduet
2005: Sara vil bli stjerne (barnebok), Damm
2006: Hilsen fra Lykkelandet, 60- og 70-tallets Norge på postkort (sakprosa), Damm – medredaktør
2006: Sara på scenen (barnebok), Damm
2007: Applaus for Sara (barnebok), Damm
2008: Øremerket (barnebok), Cappelen Damm
2009: Lekkerbisk (barnebok), Cappelen Damm
2009: Valpestrek (barnebok), Cappelen Damm
2010: Meg også, bok for barn og ungdom som opplever sykdom i familien (barnebok), Oslo universitetssykehus – ny utgave på Universitetsforlaget i 2012
2010: Valpeskole (barnebok), Cappelen Damm
2011: Premievalp (barnebok), Cappelen Damm
2011: Åsas grøss (barnebok), Cappelen Damm
2011: Gutten i speilet (barnebok), Cappelen Damm
2012: Jenta fra den andre siden (barnebok), Cappelen Damm
2012: Den onde busken (barnebok), Cappelen Damm
2012: Charlieblogg (ungdomsroman), Cappelen Damm
2013: Skolespøkelset (barnebok), Cappelen Damm
2015: Skiløperen (barnebok), Cappelen Damm
2015: Julevalp (barnebok), Cappelen Damm
2015: Scenegrøss (barnebok), Ena forlag
2016: Skriv genialt, den fullstendig rå skriveboka for kommende stjerneforfattere, Aschehoug forlag – medforfatter: Steffen Sørum
2017: Faraos forbannelse, Mangschou Forlag
2019: Jenta, Bokbussen Spenning, GAN Aschehoug
2019: Flaks, Bokbussen Spenning, GAN Aschehoug
2020: Fra du så meg (ungdomsroman), Cappelen Damm
2021: Girlskate, Gyldendal forlag – medforfatter: Steffen Sørum
2020: Bamsegrøsset (høytlesningshistorie), samarbeid mellom Foreningen !les og Kunst i skolen
2021: Det gamle Egypt (sakprosa for barn), Cappelen Damm
2022: Betongparken, Gyldendal forlag - medforfatter: Steffen Sørum


== Priser og nominasjoner ==
2016: Skriv genialt, nominert i åpen klasse Brageprisen
2016: Skriv genialt, vinner Kulturdepartementets pris for beste fagbok
2017: Faraos forbannelse, nominert til Arks barnebokpris
2020: Skriv genialt, vinner av årets oversatte bok i Iran
2021: Girlskate, vinner av Årets bok 2020, Sølvberget Stavanger


== Eksterne lenker ==
cappelendamm.no forfatterbiografi Arkivert 17. mai 2012 hos Wayback Machine.
Presentasjon av Eldrid Johansen i Forfatterkatalogen på Forfattersentrums nettsider
(en) Eldrid Johansen på Discogs